पेगी ने जब इस घटना की जानकारी मिशल कंट्रोल को दी, तो उनकी आवाज की झुंझलाहट को साफ महसूस किया जा सकता था। NASA के प्रवक्ता ने वॉशिंगटन पोस्ट से बात करते हुए बताया कि इस घटना के पहले तक साढ़े तीन घंटे का उनका स्पेसवॉक बिल्कुल ठीक चल रहा था। उन्होंने कहा, ‘टीम वहां दोबारा जाकर देखेगी कि क्या हुआ है। सबसे अहम बात यह है कि वह शील्ड रस्सी से बंधा नहीं था।’ बंधा हुआ ना होने के कारण ही इस शील्ड को वापस ला पाना मुमकिन नहीं लग रहा है। पोर्ट के ऐक्सेस पॉइंट को ढकना बहुत जरूरी है। इसकी मदद से ही बेकार चीजों और छोटे-छोटे उल्का पिंडों से स्पेस स्टेशन की हिफाजत होती है। अंतरिक्ष के किसी भी अवशिष्ट पदार्थ और पत्थरों से भी यह शील्ड स्पेस स्टेशन को बचाता है। तापमान में होने वाले बदलावों से भी यह शील्ड स्पेस स्टेशन की रक्षा करता है।